Diari Oficial de la Generalitat Valenciana


Sumari del DOGV 1890, del 27-10-1992 (1992/826214)

DECRET 169/1992, de 16 d'octubre, del Govern Valencià, pel qual disposa la creació de Deute de la Generalitat Valenciana corresponent s l'endeutament de l'any 1992.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/10/16/169/dof/vci/html**

### Dades del document

Número de DOGV
:   1890

Data del DOGV
:   27-10-1992

Secció del DOGV
:   DISPOSICIONS GENERALS

Número del document
:   1992/826214


Data del document
:   16-10-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 169/1992, de 16 d'octubre, del Govern Valencià, pel qual disposa la creació de deute de la Generalitat Valenciana corresponent a l'endeutament de l'any 1992.  
La Llei 7/1"1, de 28 de desembre, de Pressupostos de la Generalitat Valenciana per a l'exercici 1992, en l'article 12 autoritza el Govern Valencià perquè emeta deute públic o concerte operacions de crèdit fins a un import de 71.090.763.166 pessetes d'endeutament net, deduïda la variació neta d'actius financers, destinats a finançar despeses d'inversió, que correspon a un import brut de 62.845.954.470 pessetes.  
En el punt 2 d'aquest article s'assenyala que el límit indicat en l'apartat anterior podrà ampliar-se en la quantia de l?endeutament autoritzat per la Llei de Pressupostos per a l?exercici 1991 que no haja estat utilitzat, a causa de variacions en la periodificació de necessitats de finançament de la Generalitat Valenciana.  
D'acord amb el que s'estableix anteriorment, el Decret 54/1992, de 30 de març del Govern Valencià, aprova l'ampliació del límit de l?endeutament de la Generalitat Valenciana per a l?exercici 1992 i fixa el límit de l?endeutament brut per a enguany en 41.057.872.468 pessetes.  
Posteriorment, i com a conseqüència dels acords aconseguits en el Consell de Política Fiscal i Financera, la Generalitat Valenciana ha reduït l?import brut d'endeutament per a 1992 a 23.029.931.084 de pessetes, incloent-hi en aquesta xifra 8.912 milions de pessetes corresponents a l?endeutament autoritzat en 1991 i no executat el 31 de desembre, havent-se emès aquesta quantitat a principis de l?exercici 1992 a càrrec del Programa Financer 1991. Per tant, queda pendent d'execució en l'any 1992 un endeutament brut de 56.877 milions de pessetes. D'aquesta quantitat, fins a 34.000 milions de pessetes es podran materialitzar en divises.  
Correspon al Govern Valencià disposar la creació del Deute de la Generalitat Valenciana i fixar el límit màxim i els criteris generals dins dels quals la Conselleria d'Economia i Hisenda ha d'exercir les seues competències en la matèria, i també els relatius a la gestió del deute públic en circulació atribuïda a l?Institut Valencià de Finances.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 16 d'octubre de 1992,  
DECRETE  
Article primer  
El Conseller d'Economia i Hisenda podrà autoritzar, a càrrec de l?endeutament de l'any 1992, l?emissió o contractació de Deute de la Generalitat Valenciana fins a l?import màxim fixat per a aquest exercici de 56.877 milions de pessetes. D'aquest import es podran materialitzar fins a 34.000 milions de pessetes en divises.  
Article segon  
El Deute de la Generalitat Valenciana que s'emeta a càrrec de l'endeutament de 1992 tindrà les característiques i condicions establertes en aquest decret i les que, per si o per delegació, establesca el Conseller d'Economia i Hisenda, el qual en l'exercici de les seues competències vetlarà per la necessària continuïtat en els instruments tècnics i pràctics d'emissió i per l'adaptació d'uns i altres al que l?evolució en els mercats i l?eficàcia en la gestió aconsellen. A aquest efecte, s'aplicarà per a l?endeutament de l'any 1992 el que disposa el Conveni de Pagarés i Programes Financers corresponents.  
DISPOSICIO FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València 16 d'octubre de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI